CELEX: 22012D0029
Language: mt
Date: 2012-02-10 00:00:00
Title: Deċiżjoni tal-Kumitat Konġunt taż-ŻEE Nru 29/2012 tal- 10 ta’ Frar 2012 li temenda l-Anness XX (Trasport) tal-Ftehim dwar iż-ŻEE

21.6.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 161/36
               
            DEĊIŻJONI TAL-KUMITAT KONĠUNT TAŻ-ŻEE
      Nru 29/2012
      tal-10 ta’ Frar 2012
      li temenda l-Anness XX (Trasport) tal-Ftehim dwar iż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn issa ’l quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XX ta’ mal-Ftehim kien emendat permezz tad-Deċiżjoni tal-Kumitat Konġunt taż-ŻEE Nru 158/2011 tat-2 ta’ Diċembru 2011 (1).
               
            
                  (2)
               
               
                  Id-Deċiżjoni tal-Kummissjoni 2010/728/UE tad-29 ta’ Novembru 2010 li tistabbilixxi kwestjonarju li għandu jintuża għar-rappurtar dwar l-implimentazzjoni tad-Direttiva 2008/1/KE tal-Parlament Ewropew u tal-Kunsill dwar il-prevenzjoni u l-kontroll integrati tat-tniġġis (IPPC) (2) għandha tiġi inkorporata fil-Ftehim.
               
            
                  (3)
               
               
                  Id-Deċiżjoni 2010/728/UE tirrevoka d-Deċiżjoni tal-Kummissjoni 2006/194/KE (3) li hija inkorporata fil-Ftehim, u li konsegwentament għandha titħassar mill-Ftehim,
               
            ADOTTA DIN ID-DEĊIŻJONI:
      Artikolu 1
      It-test fil-punt 1fc (id-Deċiżjoni tal-Kummissjoni 2006/194/KE) tal-Anness XX ta’ mal-Ftehim jiġi sostitwit b’dan li ġej:
      
         “32010 D 0728: Id-Deċiżjoni tal-Kummissjoni 2010/728/UE tad-29 ta’ Novembru 2010 li tistabbilixxi kwestjonarju li għandu jintuża għar-rappurtar dwar l-implimentazzjoni tad-Direttiva 2008/1/KE tal-Parlament Ewropew u tal-Kunsill dwar il-prevenzjoni u l-kontroll integrati tat-tniġġis (IPPC) (ĠU L 313, 30.11.2010, p. 13).”
      
      Artikolu 2
      It-testi tad-Deċiżjoni 2010/728/UE bil-lingwa Islandiża u b’dik Norveġiża, li għandhom jiġu ppubblikati fis-Suppliment taż-ŻEE ta’ ma’ Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fil-11 ta’ Frar 2012, sakemm ikunu saru n-notifiki kollha skont l-Artikolu 103(1) tal-Ftehim lill-Kumitat Konġunt taż-ŻEE (*), jew fil-jum tad-dħul fis-seħħ tad-Deċiżjoni Nru 28/2012 tal-10 ta’ Frar 2012 (4), tal-Kumitat Konġunt taż-ŻEE, skont liema data minnhom tkun l-iktar tard.
      Artikolu 4
      Din id-Deċiżjoni tiġi ppubblikata fis-Sezzjoni taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE ta’ miegħu.
      
         Magħmul fi Brussell, l-10 ta’ Frar 2012.
         
            
               Għall-Kumitat Konġunt taż-ŻEE
            
            
               L-Aġent President
            
            Gianluca GRIPPA
         
      
      
         (1)  ĠU L 76, 15.3.2012, p. 45.
      
         (2)  ĠU L 313, 30.11.2010, p. 13.
      
         (3)  ĠU L 118M, 8.5.2007, p. 365–377.
      
         (*)  Ma huma indikati l-ebda rekwiżiti kostituzzjonali.
      
         (4)  Ara paġna 34 ta’ dan il-Ġurnal Uffiċjali.